b'\n_START_ARTICLE_\nKralj Matja\xc5\xbe in Alen\xc4\x8dka\n_START_PARAGRAPH_\nKralj Matja\xc5\xbe in Alen\xc4\x8dica je pripoved, ki je bila mnogokrat znova napisana in interpretirana po \xc5\xbeeljah avtorja (Vodnikova pesnitev, ki jo je priredil v letih 1813\xe2\x80\x931819, in pravljica Daneta Zajca, ki je iz\xc5\xa1la leta 1991 ... ).\n_START_SECTION_\nVsebina\n_START_PARAGRAPH_\nPravljica govori o legendi Kralju Matja\xc5\xbeu, ki ga na jutro po poro\xc4\x8dni no\xc4\x8di pokli\xc4\x8dejo v boj s Turki. Tako mora kralj pustiti svojo novo \xc5\xbeeno samo doma, sam pa se odpravi v boj. Za varstvo ji pusti svojega konja Svita, ki lahko govori in misli po \xc4\x8dlove\xc5\xa1ko. \xc4\x8ce bi se kraljici kaj zgodilo, bi kralju lahko pri\xc5\xa1el povedat. Kasneje pridejo Turki in Sultan si za svojo \xc5\xbeeno izbere Alenko. Tako jo mora kralj Matja\xc5\xbe  re\xc5\xa1iti. Preoble\xc4\x8de se v Turka in se pome\xc5\xa1a med njihovo vojsko. Ker je izredno pogumen, mu Sultan dovoli ples s svojo \xc5\xbeeno. Alen\xc4\x8dica ga prepozna po poro\xc4\x8dnem prstanu, ki ga nosi na roki. Tako jo uspe ugrabiti. Med potjo ju skoraj ustavi narasla voda, ki jo s konjem ne moreta pre\xc4\x8dkati. Pomaga jima njuna ljubezen, ki je ujeta v prstanu in voda se razdeli na dva dela. Tako sre\xc4\x8dno prispeta domov.\n_START_SECTION_\nAnaliza\n_START_PARAGRAPH_\nPripoved temelji na dokaj raz\xc5\xa1irjenem motivu o junaku, ki z zvija\xc4\x8do ali tudi s silo re\xc5\xa1i svojo ugrabljeno \xc5\xbeeno._NEWLINE_Kralj Matja\xc5\xbe je legenda o mad\xc5\xbearsko-hrva\xc5\xa1kem kralju Matiju Korvin. Sama legenda pravi, da kralj Matja\xc5\xbe spi pod Peco in da se bo zbudil, ko mu bo brada sedemkrat zrasla okrog mize. Alen\xc4\x8dica pa predstavlja lik njegove \xc5\xbeene, ki je sicer zelo pomemben, vendar se kralj tega ne zaveda, dokler mu je ne ugrabijo. Takrat pa mu je naenkrat vse postalo nepomembno in je odhitel re\xc5\xa1evat svojo \xc5\xbeeno. Premi\xc5\xa1ljeno in z zvija\xc4\x8do je pretental Sultana in pri\xc5\xa1el najprej do plesa z Alen\xc4\x8dico. Potem pa je izkoristil dir svojega zvestega konja in uspe\xc5\xa1no sta pobegnila.'